wickkiey/tamil-wikipedia-chunked huggingface dataset:
# பிரான்சீஸ் காப்ரே

**பிரான்சீஸ் காப்ரே** நவம்பர் திங்கள் 23ஆம் தேதி 1953ஆம் ஆண்டில் பிரான்சில் உள்ள ஆகேனில் பிறந்தார். இவர் ஒரு பிரெஞ்சு பாடகரும், பாடலாசிரியரும், கிதார் கலைஞரும் ஆவார். இவரது பெரும்பாலான பாடல்கள் செழுமிசை பாடல்கள் (*Folk songs*) ஆகும்; சில பாடல்கள் மட்டுமே புளூஸ் (*Blues*) அல்லது நாட்டிசை (*Country music*) வகை பாடல்களாகும்.
# இசுக்கிரம்

**இசுக்கிரம்** (ஆங்கிலத்தில்: Scrum) என்பது ஏசைல் (Agile) மென்பொருள் உருவாக்க முறையியல் வகைகளில் ஒன்றாகும். இது படிப்படியாய் சுழற்சி முறையில் சிக்கலான மென்பொருள் திட்டங்களை நிறைவேற்றுவதற்கும், மென்பொருள் தயாரிப்பிற்கும் மற்றும் மென்பொருள் பயன்பாடுகளை மேம்படுத்துவதற்கும் பயன்படும் ஒரு வழிமுறையாகும்.  
இசுக்கிர முறையியல் ***கென் சுவாபர்*** (Ken Schwaber) மற்றும் ***செஃபு சதர்லேண்டு*** (Jeff Sutherland) ஆகியோரால் 1993 ஆம் ஆண்டு முறைப்படுத்தப்பட்டது.  
இசுக்கிரம் முதலில் மென்பொருள் மேம்பாட்டு திட்டங்களுக்காகவே முறைப்படுத்தப்பட்டாலும், இன்று பல்வேறு துறைகளில், சிக்கலான திட்டங்களையும் மற்றும் புதுமையான வேலைகளையும் நிறைவேற்றி முடிப்பதற்கு பயன்படுத்தப்பட்டு, சாத்தியப்பட்டு வருகிறது.
# இசுக்கிரம்

## இசுக்கிரம் கோட்பாடுகள்

இசுக்கிர கட்டமைப்பு மற்றும் அதன் சொல்லியல் ஆகியவை கருத்தளவில் எளிதாக இருந்தாலும், இதனை செயல்படுத்துவது சிறிது கடினமே. இசுக்கிர அணியின் வெற்றியானது, அது எந்த அளவிற்கு இசுக்கிர கோட்பாடுகளை பின்பற்றி நடக்கிறது என்பதை பொறுத்தது.  
இசுக்கிரம் முறையியல் பின்வரும் ஏசைல் கொள்கைகளுக்கு (Agile Manifesto) முக்கியத்துவம் அளிக்கிறது.  
- ***மனிதர்களும் ஊடாட்டமும்*** என்பன *செயல்முறைகளையும் கருவிகளையும்* விட மேலானவை;
- ***'செயல்புரியும் மென்பொருள்' உருவாக்கம்*** என்பது *விரிவான ஆவணமாக்கலை* விட மேலானது;
- ***வாடிக்கையாளர் கூட்டாக்கம்*** என்பது *வாடிக்கையாளர் ஒப்பந்த பேச்சுவார்த்தையை* விட மேலானது;
- ***மாற்றங்களுக்கு ஈடுகொடுத்தல்*** என்பது *திட்டத்தை பின்பற்றலை* விட மேலானது;  
வலதுபுறம் உள்ளவை தேவையில்லை என்பதில்லை, அவற்றைவிட இடதுபுறம் உள்ளவை மேலானது, முக்கியமானது என்பதைத்தான் ஏசைல் வலியுறுத்துகிறது.
# இசுக்கிரம்

## இசுக்கிரம் கட்டமைப்பு

*இசுக்கிர கட்டமைப்பு* மிகவும் எளிதான ஒரு கட்டமைப்பு ஆகும்.
# இசுக்கிரம்

## இசுக்கிரம் கட்டமைப்பு

### பாத்திரங்கள்

#### இசுக்கிர பாத்திரங்கள்

- *தயாரிப்பு உரிமையாளர்*
- *இசுக்கிர முதன்மையாளர்*
- *அணி*
# இசுக்கிரம்

## இசுக்கிரம் கட்டமைப்பு

### பாத்திரங்கள்

#### தொடர்புடைய இதர பாத்திரங்கள்

- *பங்குடையோர்* அல்லது *திட்டத்தில் பங்குடையோர்*
- *பயனர்கள்*
# இசுக்கிரம்

## இசுக்கிரம் கட்டமைப்பு

### சந்திப்புகள்

- *விரைவோட்டத் திட்டமிடல் சந்திப்பு*
- *தினசரி இசுக்கிர சந்திப்பு*
- *விரைவோட்ட ஆய்வு சந்திப்பு*
# இசுக்கிரம்

## இசுக்கிரம் கட்டமைப்பு

### செய்பொருட்கள்

- *தயாரிப்புப் பொருட்பட்டியல்*
- *விரைவோட்டப் பொருட்பட்டியல்*
- *விரைவோட்ட முன்னேற்ற விளக்கப்படம்*
# இசுக்கிரம்

## பாத்திரங்கள் (விரிவாக)

### தயாரிப்பு உரிமையாளர்

- ஒரு திட்டத்தின் ஒட்டுமொத்தப் பார்வை மற்றும் அதன் நோக்கம் இவற்றிற்கு பொறுப்பு வகிப்பவர்
- ஒரு திட்டத்தின் முதலீட்டு லாபம் மற்றும் இடர்கள் இவற்றை ஒப்பிட்டுப் பார்த்து, சரியான முடிவெடுத்து, நிர்வகிப்பவர்
- ஒரு திட்டத்தில் தொடர்புடைய பயனர்கள், வாடிக்கையாளர்கள், பங்குடையோர்கள் மற்றும் அணியினர் ஆகியோர்களிடமிருந்து உள்ளீடுகளைப் பெற்று, முன்னுரிமைப்படுத்தப்பட்ட 'தயாரிப்புப் பட்டியலை' உருவாக்கும் பொறுப்புடையவர்
- தயாரிப்புப் பட்டியலின் உரிமையாளர்
- விரைவோட்டத் திட்டமிடல் மற்றும் ஆய்வுக் கூட்டங்களில் கண்டிப்பாக பங்கெடுப்பவர்
- விரைவோட்டம் முழுவதும் அணியினரின் சந்தேகங்களை விளக்கமளித்து தீர்க்கும் பொருட்டு தம்மை அர்ப்பணிப்பவர்
- மென்பொருள் வெளியீட்டுத் திட்டத்தை தீர்மானித்து, அதனை உயரதிகாரிகளுக்கும், வாடிக்கயாளர்களுக்கும், இசுக்கிர அணியினருக்கும் தெரிவிப்பவர்.
- அணியினரின் விரைவோட்ட முடிவுகளை ஏற்றுக்கொள்ளும் அல்லது நிராகரிக்கும் உரிமை பெற்றவர்.
# இசுக்கிரம்

## பாத்திரங்கள் (விரிவாக)

### இசுக்கிர முதன்மையாளர்

- இசுக்கிர முதன்மையாளர் என்பவர் அவரது அதிகாரத்தில் உள்ள அனைத்தையும் செய்து, அணி வெற்றி அடைய உதவுபவர். அவை முறையே -
- அணிக்கு சேவை
- அணியை பாதுகாத்தல்
- அணிக்கு வழிகாட்டல் (இசுக்கிர பயன்பாட்டில்)
- ஒரு இசுக்கிர முதன்மையாளர் எதை செய்யமுடியாது/செய்யக்கூடாது:
- இசுக்கிர முதன்மையாளர் அணியை நிர்வகிக்க முடியாது
- இசுக்கிர முதன்மையாளர் அணியினருக்கு பணிகளை ஒதுக்க முடியாது
- இசுக்கிர முதன்மையாளர் அணியினருக்காக முடிவுகளை எடுக்க முடியாது
- இசுக்கிர முதன்மையாளர் தயாரிப்பு உத்தியில் முடிவெடுக்க முடியாது
# இசுக்கிரம்

## பாத்திரங்கள் (விரிவாக)

### அணி

- அணியின் இலட்சிய அளவு
- இசுக்கிர அணியில் ஏழிலிருந்து ஒன்பது உறுப்பினர்கள் வரை இருக்கலாம்.
- மூன்றிலிருந்து, பதினைந்து உறுப்பினர்கள் வரைகூட சில இசுக்கிர அணிகள் உள்ளன
- அணியின் கலப்பு செயல்பாடு
- ஒரு மென்பொருளை உற்பத்தி செய்ய தேவையான வெவ்வேறு வகையான (அல்லது அனைத்து) திறமைகளும் படைத்த அணி
- அணியின் சுயமேலாண்மைத்திறம்
- அணியின் வாக்குறுதியை நிறைவேற்ற, விரைவோட்ட நோக்கங்களை அடையும் பொருட்டு தம்மை நிர்வகிக்கும் திறம்
# இசுக்கிரம்

## சந்திப்புகள் (விரிவாக)

### தினசரி இசுக்கிர சந்திப்பு

ஒவ்வொரு நாளும் இசுக்கிர அணியிலுள்ள ஒவ்வொரு உறுப்பினரும் பின்வரும் மூன்று கேள்விகளுக்கு விடையளிப்பர்:  
- ***நீ நேற்று என்ன செய்தாய்?***
- ***இன்று என்ன செய்வாய்?***
- ***நீ எதிர்கொள்ளும் பிரச்சினைகள் என்ன?***  
இது போன்ற தினசரி சந்திப்புகளால் அணி உறுப்பினர்கள் ஒருங்கிணைந்து பணியாற்ற முடியும். தினசரி இசுக்கிர சந்திப்புகளில் மேலெழும் பிரச்சினைகளை தீர்க்க, இசுக்கிர முதன்மையாளர் அணிக்கு உதவி புரிவார்.
# இசுக்கிரம்

## சந்திப்புகள் (விரிவாக)

### விரைவோட்ட திட்ட சந்திப்பு

ஒவ்வொரு விரைவோட்டத்தின் முதல்நாளன்று *விரைவோட்ட திட்ட கூட்டம்* நடைபெறும். இந்தக் கூட்டத்தில் தயாரிப்பு உரிமையாளர், இசுக்கிர முதன்மையாளர் மற்றும் அணியினர் ஆகியோர் பங்கேற்பர். அவசியமிருந்தால் பங்குடையோரும் பங்கேற்கலாம். இந்தக்கூட்டம் ஒன்றிலிருந்து இரண்டு மணிநேரம் வரை நீடிக்கும். விரைவோட்டத்தின் கால அளவைப் பொறுத்து அது மாறுபடும். உதாரணமாக, ஒரு நான்கு வார விரைவோட்டத்தின் திட்டமிடல் கூட்டம், சில சமயங்களில் நான்கிலிருந்து எட்டு மணிநேரம் வரை கூட நீடிக்கும்.  
இந்த சந்திப்பு இரண்டு கட்டங்களில் நடைபெறும்.
# இசுக்கிரம்

## சந்திப்புகள் (விரிவாக)

### விரைவோட்ட திட்ட சந்திப்பு

#### முன் திட்டமிடல் கூட்டம்

- தயாரிப்பு உரிமையாளர் தனது தயாரிப்புப் பொருட்பட்டியலிலுள்ள செயற்கூறுகளைப் பற்றியும், அவை எதன் அடிப்படையில் முன்னுரிமைப்படுத்தப்பட்டன எனவும் விளக்கமளிப்பார்.
- அணியினர் செயற்கூறுகளைக் குறித்த விவரங்களை புரிந்துகொள்வர்.
- தயாரிப்பு உரிமையாளர் இந்த கூட்டத்தில் மேலெழும் அணியினரின் சந்தேகங்களை தெளிவுபடுத்துவார்.
# இசுக்கிரம்

## சந்திப்புகள் (விரிவாக)

### விரைவோட்ட திட்ட சந்திப்பு

#### திட்டமிடல் கூட்டம்

- அணியினர் இந்த விரைவோட்ட காலத்தில் தம் கைவசமுள்ள நேரத்தின் அடிப்படையில், நிறைவேற்றப்படவேண்டிய செயர்கூறுகளை 'தயாரிப்புப் பொருட்பட்டியலில்' இருந்து தேர்ந்தெடுப்பர்.
- இந்த விரைவோட்டத்தில் இத்தனை செயர்கூறுகளை செய்து முடிப்போம் என்பதை அணி தான் முடிவு செய்து வாக்குறுதியளிக்கும். இசுக்கிரத்தில் இதனை **அணியின் வாக்குறுதி** என்று அழைப்பர்.
- அணியின் இந்த முடிவில் தயாரிப்பு உரிமையாளரோ, இசுக்கிர முதன்மையாளரோ அல்லது மற்ற பங்குடையாரோ தலையிடக் கூடாது என்பது **இசுக்கிர விதி**.
- அவை பணிகளாகப் பிரிக்கப்பட்டு, ஒவ்வொரு பணியும் அணியினரால் நிறைவேற்ற தேவையான நேரம் கணிக்கப்படும்.
# இசுக்கிரம்

## சந்திப்புகள் (விரிவாக)

### விரைவோட்ட ஆய்வு சந்திப்பு

இந்த சந்திப்பு இரண்டு கட்டங்களில் நடைபெறும்.  
- விரைவோட்ட முன் ஆய்வுக் கூட்டம்
- விரைவோட்ட பின் ஆய்வுக் கூட்டம்
# இசுக்கிரம்

## விரைவோட்டம்

இசுக்கிரம் முறையில் ஒரு திட்டம் செயற்கூறுகளாகப் பிரிக்கப்படுகிறது. அந்தச் செயற்கூறுகள் முக்கியத்துவம் அடிப்படையில் பட்டியலிடப்படுகின்றன. பொதுவாக ஒன்றிலிருந்து நான்கு கிழமைகளில் நிறைவேற்றப்படக்கூடிய செயற்கூறுகள் ஒரு தொகுதியாக்கப்படுகின்றன. ஒவ்வொரு தொகுதியும் நிறைவேற்றப்படவேண்டிய பணிகளாகப் பிரிக்கப்பட்டு ஒவ்வொன்றாக நிறைவேற்றப்படுகிறது. பொதுவாக ஒவ்வொரு தொகுதி இறுதியிலும் மெய்த்தேர்வு செய்யப்பட்ட (பரிசோதிக்கப்பட்ட) 'செயல்புரியும் மென்பொருள்' உருவாக்கப்படும். இவ்வாறு ஒன்றிலிருந்து நான்கு கிழமைகளில் ஒரு தொகுதியை நிறைவேற்றி, செயல்புரியக்கூடிய, விற்பனைக்கு தகுதிவாய்ந்த மென்பொருளை உருவாக்கலை **விரைவோட்டம்** (Sprint) என்பர்.
# தொடர்புசார் மாதிரி

**தொடர்புசார் மாதிரி** என்பது தரவுத்தள வடிவமைப்பு, பயன்பாடு, மேலாண்மைய நெறிப்படுத்தும் ஒரு தரவுத்தள மாதிரி. இது First-order logic அடிப்படையிலானது. இந்த மாதிரியை ஐ.பி.எம் நிறுவனத்தைச் சார்த Edgar F. Codd என்பவர் "A Relational Model of Data for Large Shared Data Banks" என்ற ஆய்வுக்கட்டுரையில் 1970 ம் ஆண்டு வெளியிட்டார். இன்று பயன்பாட்டில் இருக்கும் பெரும்பான்மை தரவுத்தளங்கள் இந்த மாதிரியைப் பின்பற்றுகின்றன. இது கணித்துறையில் ஒரு புரட்சியைக் கொண்டுவந்தது எனலாம்.
# வரிசைப் பட்டியல்

**வரிசைப் பட்டியல்** என்பது தரவுகளை ஒழுங்கமைத்து காட்சிப்படுத்த உதவும் ஒரு தகவல் வெளிப்படுத்தல் முறையாகும். வரிசைப் பட்டியல்கள் தொடர்பாடல், ஆய்வு, தரவு பகுப்பாய்வு துறைகளில் பரந்த பயன்பாட்டில் இருக்கின்றன. ஒரு வரிசைப் பட்டியல் வரிசைகளையும், நிரல்களையும் கொண்டிருக்கிறது.  
இதனை அட்டவணை என்றும் கூறுவர். நூலக அறிவியலில் புத்தகப் பட்டி அட்டவணை என்பர்.
# செயல்வழிப் படம்

**செயல்வழிப் படம்** என்பது ஒரு செயலாக்கத்தை அல்லது படிமுறைத்தீர்வை விபரித்து வெளிப்படுத்த பயன்படும் ஒரு வரைபடம் ஆகும். இப்படம் ஒவ்வொரு படிநிலைகளையும் தொடக்கம் முதல் முடிவு வரை, அவற்றின் செயல்வழிகளை விபரித்து வரையப்படுகிறது. இப் படங்கள் பகுப்பாய்வில், வடிவமைப்பில், ஆவணப்படுத்தலிலில், பராமரிப்பில் மிக்கப் பயன்படுகின்றன.
# செயல்வழிப் படம்

## குறியீடுகள்

- முனையங்கள்
- உள்ளீடு வெளியீடு
- செயலாக்கம் பெட்டி
- முடிவு செய்தல் பெட்டி
- செயல்வழி அம்புகள் அல்லது கோடுகள்
- தொடர்ச்சி
# குறியாக்கவியல்

பயன்படுத்திய எந்திரம் ]]
**மறையீட்டியல்**, **குறியாக்கவியல்**, **மறைப்பியல்** அல்லது **கமுக்கவியல்** (*cryptography*) என்பது எவ்வாறு தகவலை மறைத்து பரிமாறி, மீட்டெடுப்பது என்பது பற்றியதன் இயல் ஆகும். இவ்வியல் கணிதம், கணினியியல், பொறியியல் துறைகளின் ஒரு கூட்டுத் துறையாக இருக்கிறது. கணினி கடவுச்சொல், இணைய வணிகம், கணினி பாதுகாப்பு, தன்னியக்க வங்கி இயந்திரம் போன்றவை மறையிட்டியலின் பயன்பாடுகளில் அடங்கும்.
# குறியாக்கவியல்

## சொல் விளக்கம்

மறையீட்டியல் என்பது ஒரு செய்தியை மறைத்து சங்கேத வார்த்தையாக்கி பிறகு மீண்டும் பழயபடி செய்தியை கொண்டுவரும் முறையாகும். இதனை ஆங்கிலத்தில் encryption மற்றும் decryption என்று அழைப்பர். தகவல் மறைத்த சங்கேத குறியீடுகள் cipher எனப்படும் அவை படிக்கமுடியாதவையாக இருக்கும். இதனை உடைக்கும் முறைக்கு மறையீட்டியல் பகுப்பு அதாவது Cryptanalysis ஆகும்.
# குறியாக்கவியல்

## பண்டைய மறையீட்டியல்

பண்டையக் காலங்களில்யிருந்தே சங்கேத குறியீடு பகிர்வு மூலமாக மறையீட்டியல் பயன்பட்டு வருகிறது. இவை போர்க்களங்களில் செய்திகளை தனது படைகளுடன் பரிமாறிக்கொள்ள உதவின. இம்முறையை கிரேக்கர்கள் பயன்படுத்தியற்கான சான்றுகள் உள்ளன. சீசர் ரகசிய எழுத்துகள் முறை (Ceaser cipher) மிகவும் எளிதான மறையீட்டியல் முறையாகும். ஆங்கில எழுத்துகளின் வரிசைகளை களைத்து இவை எழுதப்பட்டன. இதன் மூலம் 25 வகையான சொல் வரிசையை அமைக்கமுடியும். உதாரணமாக,  
Plaintext(p): the quick brown fox jumps over the lazy dog  
Ciphertext(C): WKH TXLFN EURZQ IRA MXPSV RYHU WKH ODCB GRJ  
இங்கு சீசர் படிமுறைத்தீர்வு C = p + 3 என்ற முறைப்படி மாற்றப்பட்டுள்ளது.
# குறியாக்கவியல்

## கணினியின் பங்கு

கணினி கண்டுபிடிப்புக்கு பிறகு இவற்றின் பயன்பாடு உச்சத்தை அடைந்துள்ளது. இன்று பாதுகாப்பான பண பரிமாற்றம், கணினி தகவல் பரிமாற்றம் மற்றும் இன்னும் பல இவற்றின் முக்கியப் பங்களிப்பு. இதனால் மறையீட்டு பொறியியல், கணினி பாதுகாப்பு பொறியியல் என புதிய கல்வி முறைகள் உருவாகியுள்ளன
# குறியாக்கவியல்

## நவீன மறையீட்டியல்

நவீன மறையீட்டியலில் கணினியின் பங்கு மிகப்பெரியது. இன்று எழுத்துகளுக்கு பதிலாக பைனரி கோடுகளை (0,1) பயன்படுத்தபடுகிறது. அது அவற்றின் நீளத்தை பொறுத்து 32 பிட், 56 பிட், 128 பிட் மற்றும் 168 பிட்டுகளாக கமுக்கம் செய்யப்படுகிறது. அவற்றை பகுப்பது சிரமம் என்றாலும் கணினி ஹக்கெர்கள் சில மென்பொருட்களை பயன்படுத்தி பொது மறையீட்டியல் படிமுறைத் தீர்வு மூலம் உடைத்து பிரித்துவிடுகின்றனர்.
# குறியாக்கவியல்

## வெளியிணைப்புகள்

- Cryptography and Network Security – Prins and Pract. 5th ed – W. Stallings (Pearson, 2011) BBS
- NSA's CryptoKids .
- Overview and Applications of Cryptology by the CrypTool Team; PDF; 3.8&nbsp;MB—July 2008
- Introduction to Modern Cryptography – J. Katz, Y. Lindell (Chapman and Hall, 2008) WW
# உயிரியளவியல்

**உயிரியளவியல்** (*biometrics*) என்பது மாந்தர்களின் உடல் அல்லது நடத்தை சார்ந்த உள்ளார்ந்த தனிப்பட்ட கூறுபாட்டைத் தனித்துவமான முறையில் அடையாளம் காண்பதற்கான அளவீடுகளும் அத்ஹையொட்டிய கணக்கீடுகளும் சார்ந்த அறிவியல் முறையாகும். தகவல் தொழில்நுட்பத்தில், அடையாள அணுகல் மேலாண்மையாகவும் அணுகல் கட்டுப்படுத்தலாகவும் உயிரியளவுகள் பயன்படுகின்றன. கண்காணிப்புக்கு உட்பட்டிருக்கும் குழுவின் தனியரைஈனங்காணவும் இம்முறை பயன்படுகிறது.  
உயிரியளவுகளின் சிறப்பியல்புகளை இரு முதன்மைப் பிரிவுகளாக பிரிக்கலாம்:  
- **உடலியக்கவியல்** என்பது உடலின் அமைப்புடன் (வடிவத்துடன்) தொடர்புடையதாக இருக்கிறது. எடுத்துக்காட்டுகள்: கைரேகை, முகத்தை அடையாளம் காணுதல், டி.என்.ஏ, கை மற்றும் உள்ளங்கை வடிவவியல், அதிகமாக இடமாற்றப்பட்ட கருவிழித்திரை அடையாளம் காணுதல், விழித்திரை, மணம்/வாசனைஐன்னும்பிற இயல்புகள்.
- **நடத்தையியல்** ஒரு நபரின் நடத்தையுடன் தொடர்புடையதாக இருக்கிறது. எடுத்துக்காட்டுகள்: தட்டச்சு செய்யும் முறை, நடை, குரல் இன்னும் பிற முறைகள். உயிரியளவுகளின் இந்தப் பிரிவிற்கு சில ஆராய்ச்சியாளர்கள் **நடத்தை சார்ந்த புள்ளியியல்** என்ற சொல்லைப் பயன்படுத்தியுள்ளனர்.  
குரலும் உடலியக்கவியலின் தனிக்கூறாகும். ஏனெனில் ஒவ்வொரு நபருக்கும் வேறுபட்ட குரல் தடம் உள்ளது. ஆனால் குரலை அடையாளம் காணும் முறை என்பது ஒரு மனிதன் பேசும் முறையை ஆய்வு செய்வதாகும். இது பொதுவாக நடத்தை சார்ந்த பிரிவில் வகைப்படுத்தப்படுகிறது.
# உயிரியளவியல்

## செயல்திறன்

பின்வருவன உயிரியளவுகள் கருவிகளுக்கு செயல்திறன் அளவீடுகளாகப் பயன்படுகின்றன:  
- **தவறான ஏற்றுக்கொள்ளல் வீதம் அல்லது தவறாக பொருத்தும் வீதம் (FAR அல்லது FMR)** – கருவியானது தரவுத்தளத்தில் உள்ள பொருந்தாத வார்ப்புருவுடன் உள்ளீடு அமைப்பை தவறாக பொருத்துவதற்கான நிகழ்தகவு. தவறாக தவறாக ஏற்றுக்கொள்ளப்பட்ட செல்லாத உள்ளீடுகளின் சதவீதத்தை இது அளவிடுகிறது.
- **தவறான மறுப்பு வீதம் அல்லது தவறான பொருந்தா வீதம் (FRR அல்லது FNMR)** – கருவியானது தரவுத்தளத்தில் உள்ள பொருந்தும் வார்ப்புரு மற்றும் உள்ளீடு அமைப்பு ஆகியவற்றுக்கு இடையே உள்ள பொருத்தத்தைக் கண்டுபிடிக்காமல் இருப்பதன் நிகழ்தகவு. தவறாக மறுக்கப்படும் ஏற்கத்தக்க உள்ளீடுகளின் சதவீதத்தை இது அளவிடுகிறது.
- **ஏற்பி செயல் சிறப்புப்பண்புகள் அல்லது ஒப்பு செயல் சிறப்புப்பண்புகள் (ROC)** – ROC படப்பகுதி என்பது FAR மற்றும் FRR ஆகியவற்றுக்கு இடையே உள்ள தொடர்புகளின் காட்சி ரீதியான பண்புவிளக்கமாகும். பொதுவாக, ஏற்கனவே இருக்கும் வார்ப்புருக்களுக்கு உகந்ததாக உள்ள உள்ளீடுகளைப் பெற்று அதன் அடிப்படையில் தொடக்க நிலையில் ஒப்பீட்டு வழிமுறை செயல்படுகிறது. தொடக்கநிலை குறைக்கப்பட்டால், தவறான பொருந்தா வீதம் குறையும். ஆனால் தவறான ஏற்றுக்கொள்ளல் வீதம் அதிகமாகும். அதே போல், அதிகமான தொடக்கநிலை FARஐக் குறைக்கும் ஆனால் FRRஐ அதிகரிக்கும். *கண்டுபிடித்தல் பிழையின் போக்கு(DET)* என்பது ஓர் பொதுவான வேறுபாடாகும். இரண்டு அச்சுகளிலும் உள்ள இயல்பான மாறுபடுதல் அளவீடுகளைப் பயன்படுத்தி பெறப்படுகின்றன. நேர்க்கோட்டுத் தன்மை அதிகம் கொண்ட இந்த வரைபடம் அதிக செயல்திறன்களுக்கான வித்தியாசங்களை (அரிதான பிழைகள்) விளக்குகிறது.
- **சமமான பிழை வீதம் அல்லது வரம்புப் பிழை வீதம் (EER அல்லது CER)** – ஏற்றுக்கொள்ளல் மற்றும் மறுப்பு ஆகிய இரண்டு பிழைகளும் சமமாக இருக்கும் வீதம். ROC வளைவிலிருந்து EER மதிப்பை எளிதாகப் பெறலாம். வெவ்வேறான வளைவுகளிலிருந்து கருவிகளின் துல்லியத்தை EERஇன் மூலம் விரைவாக ஒப்பிடமுடியும். பொதுவாக குறைவான EER கொண்ட கருவிகள் மிகவும் அதிகமான துல்லியத்தைத் தருகின்றன. FAR மற்றும் FRR எந்த இடத்தில் ஒரே மதிப்பை அடைகிறதோ அந்தப் புள்ளியைக் கொண்டு ROC படப்பகுதியிலிருந்து இம்மதிப்பு பெறப்படுகிறது. EER எவ்வளவு குறைவாக இருக்கிறதோ அவ்வளவு அதிகமாக கருவியும் துல்லியமாக இருக்கிறது என்று கருதப்படும்.
- **சேர்க்கை தோல்வி வீதம் (FTE அல்லது FER)** – உள்ளீட்டிலிருந்து வார்ப்புருவை உருவாக்க செய்யப்படும் முயற்சிகள் தோல்வியடையும் வீதம். இது பொதுவாக குறைந்த தரமுள்ள உள்ளீடுகளினால் ஏற்படுகிறது.
- **பதிவு செய்யப்படுவதில் தோல்வியின் வீதம் (FTC)** – இது தானியங்கு கருவிகள், உயிரியளவுகள் சரியான அளவைக் கொடுக்கும் போது கருவி அதை கண்டுபிடிக்காமல் இருப்பதற்கான நிகழ்தகவு ஆகும்.
- **வார்ப்புருவின் கொள்திறன்** – கருவியில் சேமித்து வைக்கப்படும் அதிக அளவு தரவு தொகுப்புகளின் எண்ணிக்கை.  
உயிரியளவுகள் கருவியின் உணர்திறன் அதிகரிக்கும் போது FAR மதிப்பு குறையும் ஆனால் FRR மதிப்பு அதிகரிக்கும்.
# உயிரியளவியல்

## சிக்கல்களும் விவகாரங்களும்

### பாகுபாடுகள்

உயிரியளவுகள் முறைகள் மூலம் எடுக்கப்படும் மக்களின் தனிப்பட்ட தகவல்களை எவரேனும் தவறாக பயன்படுத்திவிடக்கூடும் என்ற கவலைகளும் உள்ளன. எ.கா. உலகளவிலான மக்கள்தொகைப் பெருக்கத்தைக் கட்டுப்படுத்துவதற்காக அரசாங்கங்கள் மனிதர்களின் தேவையற்ற தனிக்கூறுகளை தீர்மானித்தல். மேலும், உயிரியளவுகள் மூலம் பெறப்படும் தரவுகள், மக்களின் ஒப்புதல் இன்றி பிற வழிகளிலும் பயன்படுத்தப்படலாம்.
# உயிரியளவியல்

## சிக்கல்களும் விவகாரங்களும்

### பாதுகாக்கப்பட்ட தகவல்களின் உரிமையாளர்களுக்கு உள்ள ஆபத்து

பாதுகாக்கப்பட்ட பொருட்களை திருடர்கள் எடுத்துக்கொள்ள முடியாத போது, அவர்கள்பொருட்களின் உரிமையாளர்களை தாக்கி அந்தப் பொருட்களை எடுத்துக்கொள்ள முயற்சிக்க வாய்ப்புள்ளது. பொருட்கள் உயிரியளவுகள் கருவிகள் மூலம் பாதுக்காப்பாக இருந்தால், அந்தப் பொருட்களின் உரிமையாளர்களுக்கு சேதம் ஏற்பட வாய்ப்புள்ளது. இந்த சேதத்தின் மதிப்பு பாதுகாக்கப்பட்ட பொருட்களை விட அதிகமாக இருக்கலாம். எடுத்துக்காட்டாக, 2005 ஆம் ஆண்டில் மலேசியாவில் உள்ள கார் திருடர்கள், காரைத் திருடுவதற்கு முயற்சி செய்யும் போது மெசிடெஸ்-பென்ஸ் S-பிரிவு கார் உரிமையாளரின் விரலை துண்டித்துவிட்டனர்.
# உயிரியளவியல்

## சிக்கல்களும் விவகாரங்களும்

### ரத்து செய்யக்கூடிய உயிரியளவுகள்

உயிரியளவுகள் கடவுச்சொல்லை மீண்டும் பெற முடியும் என்பது இதிலுள்ள ஒரு நன்மையாகும். அடையாளச் சின்னம் அல்லது கடவுச்சொல் காணாமல் போய்விட்டாலோ  
அல்லது
திருடப்பட்டுவிட்டாலோ, அதை ரத்து செய்துவிட்டு அதற்கு பதிலாக புதிய ஒன்றைப் பெற்றுக்கொள்ளலாம். இது உயிரியளவுகளில் இயல்பாகக் கிடைக்காது. ஒருவருடைய முகம் தரவுத்தளத்தில் உள்ளதுடன் ஒத்துப்போகாமல் குறை இருந்தால், அதை அவர்களால் ரத்து செய்யவோ மறுபடியும் வேறொன்றை வழங்கவோ முடியாது. ரத்து செய்யக்கூடிய உயிரியளவுகள் என்பது உயிரியளவுகளில் பாதுகாப்பை ஒருங்கிணைக்கவும் உருவங்களை (சிறப்பியல்புகளை) மாற்றீடு செய்வதற்கும் உள்ள ஒரு வழியாகும். ரத்தா போன்றோர் இதை முதன் முதலாக முன்மொழிந்தனர்.  
ரத்து செய்யக்கூடிய உயிரியளவுகளை உண்டாக்குவதற்கு பலவகையான முறைகள் முன்மொழியப்பட்டுள்ளன. முக்கியமாக, ரத்து செய்யக்கூடிய உயிரியளவுகள், ஒப்பிடுதலுக்கு முன்னதாக உயிரியளவுகள் படங்கள் அல்லது உருவங்களை உருமாற்றம் செய்துவிடும். உருமாற்ற அளவுருக்களில் உள்ள மாறுதன்மையே திட்டத்திற்கு ரத்து செய்யக்கூடிய இயல்பைக் கொடுக்கிறது. டோ, சவிடஸ் மற்றும் அது போன்று முன்மொழியப்பட்ட பல உத்திகள் அதனுடைய சொந்த அடையாளம் காணும் இயந்திரம் மூலமாகவே செயல்படுகின்றன. டாபா போன்ற பிற முறைகள் அதனுடைய அடையாளம் காணும் பகுதியைச் செயல்படுத்துவதற்கு நன்கு மேம்பட்ட உயிரியளவுகள் ஆராய்ச்சியின் முன்னேற்றங்களை பயன்படுத்திக்கொள்கின்றன. இது பாதுகாக்கப்பட்ட கருவிகளில் உள்ள கட்டுப்பாட்டை அதிகரித்தாலும், தற்போது கிடைக்கக்கூடிய உயிரியளவுகள் தொழில்நுட்பங்களில் இந்த ரத்து செய்யக்கூடிய வார்ப்புருக்களை மிகவும் அதிகமாக அணுகக்கூடிய வசதியை வழங்குகிறது.
# உயிரியளவியல்

## உயிரியளவுகளைப் பயன்படுத்தும் நாடுகள்

### அமெரிக்க ஒன்றியம்

2001 ஆம் ஆண்டு செப்டம்பர் 11 ஆம் தேதி தாக்குதலுக்குப் பிறகு தீவிரவாதத்தின் அச்சம் அதிகமானதன் காரணத்தினால் அமெரிக்க அரசாங்கம் உயிரியளவுகளுக்கு அதிகமான ஆதரவளித்து வருகிறது.  
FBI புதிய உயிரியளவுகள் தரவுத்தளத்தை உருவாக்குவதற்காக தற்போது ஒருபில்லியன் டாலர் பணத்தைச் செலவிடுகிறது. இந்தத் தரவுத்தளத்தில் DNA, கைரேகைகள் மற்றும் பிற உயிரியளவுகள் தரவுகளைச் சேமித்து வைத்துக்கொள்ளலாம். தரவுத்தளத்தை இயக்கும் கணினிகள், கால்பந்துத்திடலின் அளவில் நிலத்திற்கு கீழே அமைக்கப்படும்.  
ஹோம்லேண்ட் செக்யூரிட்டி மற்றும் DARPA ஆகிய இரண்டு துறைகளுமே, முகம் அடையாளம் காணும் கருவியின் ஆராய்ச்சிகளுக்கு அதிக நிதியுதவி அளித்து வருகின்றன. தகவல்களைச் செயல்படுத்தும் தொழில்நுட்ப அலுவலகம், தூரத்திலிருந்தே மனிதர்களை அடையாளம் காணும் ஒரு திட்டத்தை நடத்தியது. அந்தத் திட்டத்தில் உருவாக்கப்பட்ட தொழில்நுட்பங்கள், 500 அடி தூரத்தில் வரும் நபரை, அவருடைய முகத் தோற்றத்தை வைத்து அடையாளம் கண்டுபிடிக்கும் திறனைக் கொண்டவை.  
2008 ஆம் ஆண்டில், அமெரிக்க ஒன்றிய ஃபெடரல் அரசாங்கத்தின் செயற்குழு கிளையின் துறைகள் மற்றும் முகமைகளுக்கிடையே புஷ் ஓர் அதிபர் ஆணையை (NSPD 59, HSPD 24) வெளியிட்டார், அது "தனிநபர்களின் உயிரியளவுகள் மற்றும் வாழ்க்கை வரலாறும் சூழ்நிலையும் சார்ந்த தகவல்களின் சேகரித்தல், சேமித்து வைத்தல், பயன்பாடு, பகுப்பாய்வு மற்றும் பகிர்தல்" ஆகியவற்றைப் பகிர்ந்துகொள்ளுதலிலும் பரிமாற்று செயல்பாட்டிலும் அதிகமான திறன் கொண்டவையாக மாற்ற வேண்டும் என்று அந்த ஆணையில் கோரப்பட்டது.  
2005 ஆம் ஆண்டில் தொடங்கி, முகம் சார்ந்த (படத்தை அடிப்படையாகக் கொண்டு) உயிரியளவுகள் தரவு கொண்ட US கடவுச்சீட்டுகள் வழங்கத் திட்டமிடப்பட்டது. இந்தத் தொழில்நுட்பத்தின் பயன்பாட்டினால் பொதுமக்களின் அடிப்படை உரிமைகள் மற்றும் தனிப்பட்ட வாழ்க்கை இரகசியம் ஆகியவற்றுக்கு தீங்கு நேரிடலாம் அது மட்டுமின்றி ஒரு நபரின் தனிப்பட்ட தகவல்கள் அவருக்கு தெரியாமலேயே திருடப்படும் ஆபத்தும் இந்த தொழில்நுட்பத்தின் பயன்பாட்டில் இருக்கிறது. இது போன்ற காரணங்களுக்காக பல நாடுகளில் உள்ள கொள்கையாளர்கள் இந்தத் தொழில்நுட்பத்தின் பயன்பாட்டை விமர்சித்தனர். உயிரியளவுகள் மூலம் சேகரிக்கப்படும் தகவல்களை குற்ற நோக்கத்துடன் ஆராய்ச்சி செய்து கடத்தல் போன்ற செயல்களுக்கு பயன்படுத்தப்படக்கூடும் என்ற அச்சம் தற்போது அமெரிக்காவில் (மற்றும் ஐரோப்பிய யூனியனில்) நிலவி வருகிறது.  
அமெரிக்க பாதுகாப்புத் துறை (DoD) காமன் ஆக்சஸ் கார்டு என்பது ஓர் ID (அடையாள) அட்டையாகும். அமெரிக்க இராணுவ தளத்தில் உள்ள அமெரிக்க இராணுவ பணியாளர்கள் மற்றும் ஒப்பந்தக்காரர்கள் ஆகியோருக்கு இந்த அட்டை வழங்கப்படுகிறது. இந்த அட்டையில் உயிரியளவுகள் தரவும் டிஜிட்டலாக்கம் செய்யப்பட்ட புகைப்படங்களும் இருக்கும். பாதுகாப்பை அதிகரிப்பதற்காக அந்த அட்டையில் லேசர் மூலம் பொறிக்கப்பட்ட புகைப்படங்கள் மற்றும் ஹாலோகிராம்களும் இருக்கும். இதன் மூலம் அடையாள அட்டையை தவறாக பயன்படுத்தும் ஆபத்தைக் குறைக்கலாம். இது போன்று சுமார் 10 மில்லியன் அட்டைகள் வழங்கப்பட்டுள்ளன.  
சான் ஜோஸ் ஸ்டேட் யூனிவர்சிட்டியில் (San Jose State University) உள்ள தேசிய உயிரியளவுகள் பரிசோதனை மையத்தின் இயக்குநரான ஜிம் வேமன் (Jim Wayman) என்பவர் கூறியதாவது: வால்ட் டிஸ்னி வேர்ல்டு மட்டுமே உயிரியளவுகளை வணிக ரீதியாகப் பயன்படுத்தும், தேசத்தின் மிகப்பெரிய ஒரே வணிக நிறுவனமாகும். எனினும், US-VISIT திட்டம், வால்ட் டிஸ்னி வேர்ல்டின் உயிரியளவுகள் பயன்பாட்டின் சாதனையை விரைவில் முறியடிக்கும்.
# உயிரியளவியல்

## உயிரியளவுகளைப் பயன்படுத்தும் நாடுகள்

### ஜெர்மனி

ஜெர்மனியில் உள்ள உயிரியளவுகள் சந்தைகள் 2009 ஆம் ஆண்டு வரை மிகவும் அதிகமாக வளர்ச்சியடைய வாய்ப்புள்ளது. "சந்தையின் அளவு தோராயமாக 12 மில்லியனிலிருந்து € (2004) 377 மில்லியன் € (2009) வரை அதிகரிக்கும்”. “ஃபெடரல் அரசாங்கம் இந்த முன்னேற்றத்திற்கு முக்கியப் பங்கை வகிக்கிறது". முக்கியமாக, உயிரியளவுகள் செயல்முறைகளில் உள்ள கைரேகை மற்றும் முகத்தை அடையாளம் காணும் முறை அரசாங்கப் பணிகளுக்குப் பயனளிக்கக்கூடும்.
உயிரியளவுகள் தொழில்நுட்பம் ஜெர்மனியில் அதிகமாக பயன்படுத்தப்படுகிறது. ஜெர்மன் எல்லைப்பகுதிக்கு உட்பட்ட குடிமக்களுக்கு பாதுகாப்பு அளிப்பதற்காக மட்டுமின்றி வீசா-வழங்கும் நாடுகளில் உயிரியளவுகள் கடவுச்சீட்டுகள் அறிமுகப்படுத்துவதற்கு US கொடுத்த கெடுவும் இதற்கு முக்கிய காரணமாக உள்ளது.  
ஜெர்மன் ஒலிம்பிக் விளையாட்டுகளில் விளையாட்டு வீரர்களைப் பாதுகாப்பதற்காக உயிரியளவுகள் தொழில்நுட்பத்தைச் செயல்படுத்தியுள்ளது. இவ்வாறு செய்த நாடுகளில் முதல் நாடு ஜெர்மனி ஆகும். “ஒலிம்பிக் விளையாட்டுகள் எப்போதுமே பதட்டமான நிகழ்வுடன் தொடர்புடையது மற்றும் முந்தைய தீவிரவாதத் தாக்குதல் நிகழ்வுகளும் நடந்துள்ளன, குறிப்பாக ஜெர்மனி 1972 ஆம் ஆண்டில் நடத்திய விளையாட்டுக்களில் 11 இஸ்ரேலிய தடகள வீரர்கள் கொல்லப்பட்டனர்”.  
உயிரியளவுகள் தொழில்நுட்பம் 2004 ஆம் ஆண்டில் கீரீஸின் ஏதென்ஸில் நடைபெற்ற ஒலிம்பிக் கோடைகால விளையாட்டுகளில் முதன்முறையாக பயன்படுத்தப்பட்டது. “இந்தத் திட்டத்தில் பதிவு செய்யும் போது, அதிகாரம் பெற்ற பார்வையாளர்கள் தங்கள் கைரேகை உயிரியளவுகள் தகவல் இடம்பெற்ற அடையாள அட்டைகளைப் பெறுவர், அவற்றை இயங்கச்செய்வதன் மூலம் மட்டுமே 'ஜெர்மன் ஹவுஸுக்குள்' அவர்களால் செல்ல முடியும். விளையாட்டு வீரர்கள், பயிற்சிப் பணியாளர்கள், அணி மேலாளர்கள் மற்றும் ஊடக உறுப்பினர்கள் போன்றவர்கள் அதிகாரம் பெற்ற பார்வையாளர்கள் பட்டியலில் அடங்குவர்”.
# உயிரியளவியல்

## உயிரியளவுகளைப் பயன்படுத்தும் நாடுகள்

### பிரேசில்

20 ஆம் நூற்றாண்டின் ஆரம்பத்தில் இருந்து பிரேசில் குடிமக்கள் பயனர் அடையாள அட்டை வைத்திருக்கின்றனர். ஃபெடரேட்டிவ் குடியரசின் அப்போதைய தலைநகரமாக இருந்த ரியோ டி ஜெனிரோவில் டாக்டர் ஃபெலிக்ஸ் பேச்சிக்கோ தலைமையில் பிரேசில் அரசாங்கம் கைரேகை சார்ந்த உயிரியளவுகளைப் பின்பற்ற முடிவெடுத்தது. டாக்டர் பேச்சிக்கோ இதற்கு முன்பு முழுமையான டென்பிரிண்ட் வகைப்பாட்டு முறைகளைக் கண்டுபிடித்தவர்களில் ஒருவரான டாக்டர் ஹுவான் ஊஸ்டிச்சின் நண்பராவார். ஊஸ்டிச் முறை பிரேசிலில் மட்டுமல்லாமல் பெரும்பாலான மற்ற தென் அமெரிக்க நாடுகளிலும் பின்பற்றப்படுகிறது. 1999 ஆம் ஆண்டில் பிரேசிலின் பழமையான மற்றும் பாரம்பரியமான ID நிறுவனம் (Instituto de Identificação Félix Pacheco) குடியியல் மற்றும் குற்றம் தொடர்புடைய AFIS முறையுடன் DETRAN ஐ (DMV துறைக்கு சமமான பிரேசிலியத்துறை) ஒருங்கிணைத்தது.  
பிரேசிலின் ஒவ்வொரு மாநிலத்திலும் தங்கள் விருப்பத்திற்கேற்ப அடையாள அட்டையை அச்சிட அனுமதிக்கப்பட்டது, ஆனால் அதன் அமைப்பு மற்றும் தகவல் அனைவருக்கும் ஒரே மாதிரி இருக்க வேண்டும். ரியோ டெ ஜனெய்ரோவில் அச்சிடப்பட்ட அடையாள அட்டைகள் 2D பார் கோட் பயன்படுத்தி முழுமையாக டிஜிட்டலாக்கம் செய்யப்பட்டிருந்தது, இதன் மூலம் அதன் உரிமையாளர் இணைப்பில் இல்லாத நிலையிலும் பொருத்திப்பார்க்க முடிந்தது. அந்த 2D பார் கோடில் வண்ணப் புகைப்படம், கையெழுத்து, இரண்டு கைரேகைகள் மற்றும் மற்ற குடிமக்கள் தகவல் போன்றவை குறியீடாக்கம் செய்யப்பட்டிருக்கும். இந்தத் தொழில்நுட்பம் 2000 ஆம் ஆண்டில் பிரேசில் அடையாள அட்டைகளின் பாதுகாப்பு மேம்பாட்டுக்காக உருவாக்கப்பட்டது.  
2005 ஆம் ஆண்டின் இறுதியில், பிரேசில் அரசாங்கம் தனது புதிய கடவுச்சீட்டை உருவாக்கத் தொடங்கியது. 2007 இன் ஆரம்பத்தில் பிரேசிலியாவில் புதிய ஆவணங்கள் வெளியிடுவது தொடங்கப்பட்டது. லேசர் துளையமைப்பு, UV மறைப்புக் குறியீடுகள், மாறுபட்ட தகவலின் மீது பாதுகாப்பு அடுக்கு மற்றும் பல போன்ற பல்வேறு பாதுகாப்பு சிறப்பியல்புகள் அந்த புதிய கடவுச்சீட்டில் இடம்பெற்றிருந்தது. கடவுச்சீட்டு விண்ணப்பத்தின் போது பிரேசில் குடிமக்களிடமிருந்து அவர்களின் கையெழுத்து, புகைப்படம் மற்றும் 10 சுருட்டப்பட்ட கைரேகைகள் போன்றவை சேகரிக்கப்படுகிறது. அனைத்து தகவல்களும் ICAO E-கடவுச்சீட்டு தரத்தில் சேமிக்கத் திட்டமிடப்பட்டுள்ளது. கடவுச்சீட்டு உள்ளடக்கத்தின் தொடர்பில்லாத மின்னணுவியல் வாசிப்புக்கு அனுமதிக்கிறது, மேலும் குடிமக்களின் அடையாள சரிபார்ப்பில் கைரேகை வார்ப்புருக்கள் மற்றும் டோக்கன் முகம் சார்ந்த படங்கள் போன்ற தகவல்கள் தானியங்கு அங்கீகரித்தலுக்குக் கிடைக்கும்.
# உயிரியளவியல்

## உயிரியளவுகளைப் பயன்படுத்தும் நாடுகள்

### ஈராக்

உயிரியளவுகள் ஈராக்கில் விரிவாக பயன்படுத்தப்படுகிறது, பல ஈராக்கியர்களுக்கு ஏமாற்றப்படுவதிலிருந்து அவர்களைத் தற்காத்துக் கொள்வதற்காக சரிபார்க்கத்தக்க அடையாளம் காட்டும் அட்டை வழங்குவதற்கு பட்டியலிடப்பட்டுள்ளது. இந்த கணக்கு உருவாக்கத்தின் போது, திரட்டப்பட்ட உயிரியளவுகள் தகவல் மையத் தரவுத்தளத்தில் பதிவுசெய்யப்பட்ட பின்னரே பயனரின் சுயவிவரம் உருவாக்கப்படும். ஈராக்கியர் ஒருவர் தனது அடையாள அட்டையைத் தொலைத்துவிட்டால் கூட அவரது தனித்த உயிரியளவுகள் தகவலுடன் சரிபார்க்கப்பட்டு அவரை எளிதில் அடையாளம் காண முடியும். தனிப்பட்ட சொந்த வரலாறு போன்ற கூடுதல் தகவல்களும் ஒவ்வொரு கணக்கிலும் பதிவு செய்து வைத்திருக்க இயலும். இது ஒருவர் முற்காலத்தில் பிரச்சினைக்குரிய விசயத்தில் தொடர்புடையவராக இருக்கிறாரா என்று அமெரிக்கப் படைகள் கண்டுபிடிப்பதற்கு மிகவும் உதவிகரமாக இருக்கும்.
BISA என்ற ஒரு முறையே ஈராக்கில் பெருமளவில் பயன்படுத்தப்படுகிறது. இந்த முறையில் ஸ்மார்ட் கார்டு மற்றும் பயனரின் ஒரு உயிரியளவுகள் தகவல் (கைரேகைகள், கருவிழித்திரை மற்றும் முகப் புகைப்படம்) போன்றவை பயன்படுத்தப்பட்டு அவர் குறிப்பிட்ட தளம் அல்லது இடத்தைப் பயன்படுத்துவதற்கு அங்கீகரிக்கப்பட்டவரா என்று உறுதி செய்துகொள்ளலாம். பிற முறை BAT என்று அழைக்கப்படுகிறது, இது பயோமெட்ரிக் ஆட்டோமேட்டட் டூல்செட் என்பதன் குறுக்கம் ஆகும்.
# உயிரியளவியல்

## உயிரியளவுகளைப் பயன்படுத்தும் நாடுகள்

### ஜப்பான்

ஜப்பானில் உள்ள பல்வேறு வங்கிகள் தங்களது ATMகளில் [[உள்ளங்கை நரம்பு உறுதிப்பாடு|உள்ளங்கை நரம்பு அங்கீகரிப்பையோ]] அல்லது விரல் நரம்பு அங்கீகரிப்பு தொழில்நுட்பத்தையோ பின்பற்றுகின்றன. உள்ளங்கை நரம்பு அங்கீகரிப்புத் தொழில்நுட்பம் ஃபூஜிட்சு நிறுவனத்தால் உருவாக்கப்பட்டது, பிற நிறுனங்களுடன் ஒப்பிடுகையில் இதன் தவறான ஏற்றுக் கொள்ளல் வீதம் 0.01177% ஆகவும் தவறான மறுப்பு வீதம் 4.23% ஆகவும் இருக்கிறது. விரல் நரம்பு அங்கீகரிப்பு தொழில்நுட்பம் ஹிட்டாச்சி நிறுவனத்தால் உருவாக்கப்பட்டது, இதன் தவறான ஏற்றுக் கொள்ளல் வீதம் 0.0100% ஆகவும் தவறான மறுப்பு வீதம் 1.26% ஆகவும் இருக்கிறது. விரல் நரம்பு அங்கீகரிப்புத் தொழில் நுட்பம் சுமிடோமோ மிட்ஸ்யூ நிதி சார்ந்த குழு, மிசுஹூ நிதி சார்ந்த குழு மற்றும் ஜப்பான் அஞ்சல் வங்கி போன்ற வங்கிகளால் நெடுங்காலமாக பின்பற்றப்படுகிறது. உள்ளங்கை நரம்பு அங்கீகரிப்புத் தொழில்நுட்பம் டோக்கியோ-மிட்சுமிஷி UFJ வங்கி போன்ற வங்கிகளால் பின்பற்றப்படுகிறது.
# உயிரியளவியல்

## உயிரியளவுகளைப் பயன்படுத்தும் நாடுகள்

### இங்கிலாந்து

கைரேகை ஸ்கேனர்கள் சில பள்ளிகளில் பெற்றோர்களால், உணவுக்கு கொடுக்கப்பட்ட பணத்தின் கணக்கிலிருந்து பணத்தின் மதிப்பைக் கழிக்கும் வசதியை வழங்கப் பயன்படுத்தப்படுகிறது. குழந்தைகள் எடுத்துக்கொள்ளும் உணவின் அளவை மதிப்பிடுவதற்காக பெற்றோருக்கு ஊட்டச்சத்து அறிக்கைகள் அளித்தல் போன்றவற்றுக்கும் இந்த முறை பயன்படுத்தப்படுகிறது. இது போன்ற செயல்கள் இளம் சமூகத்தின் சுதந்திரத்தை அவர்களிடமிருந்து பறிக்கும் செயல் என சுதந்திரக் குழுக்கள் கேள்வி எழுப்பிவருகின்றன. மற்றொரு பிரச்சினையாக பள்ளிக்கு உணவு வழங்குவோரிடமிருந்து NHS மற்றும் காப்புறுதிக் குழுக்கள் போன்ற உடல்நிலை தொடர்பான சேவைகள் வழங்கும் தன்னார்வக் குழுக்களுக்கு தகவல் வெளியாகும் சாத்தியமுள்ளதால், அது தனியாளர்கள் சமத்துவமான சேவைகளைப் பயன்படுத்தும் ஆற்றலில் தீங்கான விளைவுகளை ஏற்படுத்தும்.
# உயிரியளவியல்

## உயிரியளவுகளைப் பயன்படுத்தும் நாடுகள்

### ஆஸ்திரேலியா

ஆஸ்திரேலியா<nowiki/>விற்கு வருகை தரும் பார்வையாளர்களுக்கு, தங்கள் விசா மற்றும் பாஸ்போட்டுகளுடன் அவர்களை இணைக்கும் ஸ்மார்ட்கேட் முறையில் ஒரு பகுதியாக விரைவில் உயிரியளவுகள் அங்கீகரிப்பும் சேர்த்து சமர்ப்பிக்கச் செய்ய ஆலோசிக்கப்பட்டு வருகிறது. உயிரியளவுகள் தகவல் ஏற்கனவே குடி நுழைவு (இமிக்ரேஷன்) துறையால் சில வீசா விண்ணப்பித்தவர்களிடம் பெறப்பட்டிருக்கிறது.
உயிரியளவுகள் தனியுரிமைக் குறியீடு முறையை அறிமுகப்படுத்திய முதல் நாடு ஆஸ்திரேலியா ஆகும், இது உயிரியளவுகள் நிறுவனத்தால் நிறுவப்பட்டு நிர்வகிக்கப்பட்டு வருகிறது. உயிரியளவுகள் இரகசியக் குறியீடு உயிரியளவுகள் நிறுவனம் ஆஸ்திரேலிய தனியுரிமை சட்டத்தின் ஒரு பகுதியாக உருவாக்கப்பட்டது. இந்த தனியுரிமை நெறிகளில் தனியுரிமைச் சட்டத்தில் குறைந்தபட்சம் ஆஸ்திரேலிய தேசிய தனியுரிமைக் கொள்கைகளுக்கு (NPPகள்) நிகரானதனியுரிமைப் பாதுகாப்புத் தரநிலைகளையும் அது போன்ற சட்டங்கள் மற்றும் நடைமுறைகளுடன் தொடர்புடைய உயர் தரநிலைகளையும் கொண்டுள்ளது. உயிரியளவுகள் நிறுவனத்தில் உறுப்பினர்கள் மட்டுமே இந்தக் குறியீட்டிற்கு சந்தாதாரராக தகுதியுடையவர்கள் ஆவர். உயிரியளவுகள் நிறுவன உறுப்பினர் தகுதி மற்றும் அதன் இந்தக் குறியீட்டிற்கான சந்தாதாரராதல் போன்றவை தனிப்பட்ட விருப்பத்திற்கு உட்பட்டவையாகும்.
# உயிரியளவியல்

## உயிரியளவுகளைப் பயன்படுத்தும் நாடுகள்

### கனடா

கனடா எல்லைப் பாதுகாப்பு மற்றும் குடி நுழைவு போன்ற துறைகளில் உயிரியளவுகள் தொழில்நுட்பத்தைப் பயன்படுத்துவதற்கான ஆய்வுகளைத் தொடங்கியுள்ளது. கனடா<nowiki/>வின் குடியுரிமை மற்றும் குடி நுழைவு மற்றும் கனடா எல்லைப்பகுதி சேவைகள் முகமை ஆகியவையே கனடாவில் முழுவதுமாக இத்தொழில்நுட்பத்தைச் செயல்படுத்திய முதல் அரசு நிறுவனங்கள் எனலாம்.
# உயிரியளவியல்

## உயிரியளவுகளைப் பயன்படுத்தும் நாடுகள்

### இஸ்ரேல்

இஸ்ரேலிய அரசாங்கம் அனைத்து குடிமக்களின் தரவுத்தளத்தை உருவாக்குவதற்கான மசோதாவை தாக்கல் செய்துள்ளது. குடிமகக்கள் அனைவரும் அதற்கு இணங்கி தங்கள் கைரேகைகள், முகத்தோற்றங்கள் போன்றவற்றை சமர்ப்பிக்கக் கேட்டுக்கொள்ளப்பட்டுள்ளனர். இந்த மசோதாவுக்கு 2009 ஆம் ஆண்டு செப்டம்பரில் வாக்களிப்பு நடக்கலாம் என எதிர்பார்க்கப்படுகிறது.
முக்கிய இஸ்ரேலிய அறிவியலறிஞர்கள் மற்றும் பாதுகாப்பு நிபுணர்கள் உள்ளிட்டோர் முன்மொழியப்பட்ட இந்த சட்டத்திற்கு எதிர்ப்பு தெரிவிக்கிறார்கள், இது போன்ற தரவுத்தளங்கள் உருவாக்கப்பட்டால் மக்களின் சுதந்திரம் மற்றும் நாட்டின் பாதுகாப்பு இரண்டுமே பாதிப்படையலாம் என அவர்கள் எச்சரிக்கின்றனர், ஏனெனில் இந்தத் தகவல்கள் குற்றவாளிகள் அல்லது பகையுணர்வுள்ள தனிநபர்களுக்கு கிடைத்தால் அவர்கள் அதனைக் குடிமக்களுக்கு எதிராகப் பயன்படுத்தலாம்.
# உயிரியளவியல்

## பிரபலமான கலாச்சாரத்தில் உயிரியளவுகள்

- கட்டாக்கா என்ற திரைப்படத்தில் சமூகத்தை இரண்டு பிரிவுகளாக வகைப்படுத்தியிருந்தனர் அவை: மரபுரீதியாக பொறியாளப்பட்டவர்கள் உயர்ந்தவர்கள் ("வாலிட்" எனக் குறிப்பிடப்பட்டனர்) மற்றும் தாழ்ந்த சாதாரண மனிதர்கள் ("இன்வாலிட்"). "வாலிட்" என்று ஏற்றுக் கொள்ளப்பட்ட மனிதர்கள் அதிகளவில் சலுகைகள் கொண்டவர்களாக இருந்தனர். மேலும் சில மனிதர்களுக்கு தடை செய்யப்பட்ட பகுதிகளுக்கு செல்வதற்கான அனுமதி கைரேகை ஸ்கேனர்கள் போன்ற ஆனால் கையில் ஊசியால் குத்தி எடுக்கப்படும் இரத்தத் துளியிலிருந்து டி.என்.ஏ மாதிரியை எடுத்துப் பயன்படுத்தும் தானியங்கி உயிரியளவுகள் ஸ்கேனர்கள் மூலம் கட்டுப்படுத்தப்படும்.
- *மித்பஸ்டர்ஸ்* என்ற தொலைக்காட்சி நிகழ்ச்சியில் வணிகத்தளத்தின் பாதுகாப்புக் கதவை உடைக்க தனிநபர் லேப்டாப்புடன் கூடிய உயிரியளவுகள் அங்கீகரிப்பு இருந்தால்தான் முடியும் எனக் காட்டப்பட்டிருந்தது. லேப்டாப்பின் முறைகள் மாற்றுவழிக்கு மிகவும் சிரமமானதாக இருந்த போதும், "நேரடி" புலனுடன் கூடிய மேம்பட்ட வணிகரீதியான பாதுகாப்புக் கதவு கைரேகை ஈரப்படுத்தப்பட்ட அச்சிடப்பட்ட கைரேகை மூலமாக ஏமாற்றப்படும்.
# ஒளியணுவியல்

**ஒளியணுவியல்** என்பது ஒளியை உற்பத்தி செய்தல், உமிழ்தல், பரப்புதல், பண்பேற்றல், குறைகை முறைவழியாக்கல், ஆளிதிருப்பல், பெருக்குதல், உணர்தல் உட்பட பல செயற்பாடுகளை ஆயும் இயல் ஆகும். ஒளித் தொடர்பாடல் (Optical communication), கதிரொளி மின்கலம் (Solar cell), ஒளிகாலும் இருமுனையம் என பல முக்கிய பயன்பாடுகள் இத்துறைக்கு உண்டு. குறிப்பாக இக்காலத்தில் அறிமுகப்படுத்தப்பட்டு வரும் நுண் ஒளியணுவியல் கருவிகள் (micro photonics equipment), பல இடங்களில் இலத்திரனியல் கருவிகளை மேலும் திறைமையாக ஈடு செய்து வருகின்றன.
# இருபது20

அணிக்கும் இலங்கை அணிக்கும் இடையில் 2006 சூன் 15 ஆம் நாள் நடைபெற்ற இருபது20 துடுப்பாட்டப் போட்டி]]  
**இருபது20** ஒரு வகை துடுப்பாட்டப் போட்டி வகையாகும். இது இங்கிலாந்து வேல்சு துடுப்பாட்ட வாரியத்தினால் கவுண்டிகளுக்கிடையே 2003 ஆம் ஆண்டு நடத்தப்பட்ட போட்டிகளுக்காக முதலில் அறிமுகப்படுத்தப்பட்டது. இருபது20 துடுப்பாட்டப் போட்டியில் இரண்டு அணிகள் ஒவ்வொரு சுற்றைக் கொண்டிருப்பதோடு அணிக்கு உச்ச வரம்பாக 20 நிறைவுகள் மட்டையாட வழங்கப்படுகின்றது.  
ஒவ்வொரு கட்டுப்பாட்டு_கட்டமைப்பு#மடக்கி|மடக்கிம் 75 நிமிடங்கள் நீடிப்பதொடு முழு இருபது20 துடுப்பாட்டப் போட்டி 3 மணி 30 நிமிடத்த்தில் நிறைவடையும். இருபது20 போடிகளின் நேர அளவானது ஏனைய பிரபல விளையாட்டுக்களின் நேர அளவிற்கு அண்மித்தாக உள்ளது. அரங்கில் உள்ள பார்வையாளருக்கும் தொலைக்காட்சி பார்வையாளருக்கும் விருவிருப்பான உணர்வை வழங்கும் வகையில் இருபது20 போட்டிகள் வடிவமைக்கப்பட்டுள்ளன.  
இருபது20 போட்டிகள் அறிமுகப்படுத்தப்பட்டதிலிருந்து உலகம் முழுவதும் அது அரவியுள்ளது. இன்று துடுப்பாட்ட கட்டுப்பாட்டு_கட்டமைப்பு#மடக்கி|மடக்கிப்பயணங்களின் போது குறைந்தது ஒரு இருபது20 போட்டியாவது விளையாடப்படுகிறது. முதலாவது உலக இருபது20 போட்டிகள் தென்னாபிரிக்காவில் 2007 ஆம் ஆண்டு நடைபெற்றது. இதன்போது இந்திய துடுப்பாட்ட அணி வெற்றியப் பெற்றது 2016 ஆம் ஆண்டு இந்தியாவில் 20 ஓவர் உலகக்கோப்பை போட்டிகள் நடைபெற்றன. 2009 நடைபெற்ற இறுதிப்போட்டியில் பாக்கிஸ்தான் துடுப்பாட்ட அணி வெற்றியைப் பெற்றது.  
இந்த போட்டிகளில் முதல் 6 நிறைவுகள் 'பவர் பிளே' என அழைக்கப்படுகிறது. இந்த 6 நிறைவுகளில் வெளிபுற மைதானத்தில் இரண்டு வீரர்கள் மட்டுமே இருக்க முடியும். இரண்டு அணிகளும் தங்களது இன்னிங்சை முடித்த பின்னர். எந்த அணி அதிக ஓட்டங்கள் எடுத்து உள்ளதோ அதுவே வெற்றி பெற்றதாக அறிவிக்கப்படும்.  
அணியின் அனைத்து வீரர்களும் ஆட்டமிழந்தால் அந்த அணியின் இன்னிங்ஸ் முடிவடையும். மழை போன்ற காரணங்களால் ஆட்டம் தடைப்பட்டால் டார்க் வெர்த் லீவீஸ் முறை மூலம் முடிவு அறிவிக்கப்படும். இதில் டி.எல்.எஸ் ஸ்கோரை இரண்டாவது மட்டையாடும் ஆணி கடந்திருந்தால் அல்லது அதே அளவு ஒட்டங்களை எடுத்திருந்தால் அவ்வணியே வெற்றி பெறும்.  
அதை எடுக்காவிட்டால் முதலாவதாக மட்டையாடிய அணியே வெற்றி பெறும். முதல் அணி மட்டையாடும் போதே ஆட்டம் கைவிடப்பட்டால், ஆட்டம் ரத்து செய்யப்படும்.  
இரண்டு அணிகளும் தங்களது இன்னிங்சை முடித்த பிறகும் சமமான ஓட்டங்கள் எடுத்து இருந்தால் சூப்பர் ஓவர் முறை கடைபிடிக்கப்படுகிறது. இதில் இரண்டு அணிகளும் ஒரு நிறைவு ஆட வேண்டும். அதில் அதிக ஓட்டங்கள் எடுத்த அணி வெற்றி பெறும். அதிலும் சம ஓட்டங்கள் எடுத்து இருந்தால் ஆட்டம் சமன் ஆனதாக அறிவிக்கப்படும்.
# இருபது20

### உலகக் கிண்ண இருபது20 தொடர்

இப்போட்டிகள் பன்னாட்டுத் துடுப்பாட்ட அவையால் நடத்தப்பட்டு வருகின்றது. இப்போட்டியில் 12 அணிகள் போட்டியிடுகின்றன. இப்போட்டிகள் இரண்டு வருடங்ளுக்கு ஒருமுறை நடத்தப்படுகின்றது. இத்தொடர் முதன்முறையாக 2007இல் நடைபெற்றது.  
| போட்டி இல. | வருடம் | நடைபெற்ற நாடு | வெற்றிபெற்ற நாடு |
| --- | --- | --- | --- |
| 01 | 2007 |  |  |
| 02 | 2009 |  |  |
| 03 | 2010 |  |  |
| 04 | 2012 | } |  |
# இருபது20

## பன்னாட்டு இருபது20 அணிகள்

ஒவ்வொரு நாடும் பன்னாட்டுப் போட்டியொன்றில் முதலில் பங்கெடுத்த நாள் அடைப்புக் குறிக்குள் காட்டப்பட்டுள்ளது.  
1. (17 பிப்ரவரி, 2005)
1. (17 பிப்ரவரி, 2005)
1. (13 சூன், 2005)
1. (21 அக்டோபர், 2005)
1. (16 பிப்ரவரி, 2006)
1. (15 சூன், 2006)
1. (28 ஆகத்து, 2006)
1. (28 நவம்பர், 2006)
1. (28 நவம்பர், 2006)
1. (1 திசம்பர், 2006)
1. (1 செப்டம்பர், 2007)
1. (12 செப்டம்பர், 2007)
1. (2 ஆகத்து, 2008)
1. (2 ஆகத்து, 2008)
1. (2 ஆகத்து, 2008)
1. (3 ஆகத்து, 2008)
1. (2 பிப்ரவரி, 2010)
# பெப்ரவரி 30

**பெப்ரவரி 30** சில நாள்காட்டிகளில் குறிக்கப்படுகிறது. எனினும், கிரெகொரியின் நாட்காட்டியில் பெப்ரவரிக்கு 28 அல்லது 29 நாட்களே உள்ளன.
# பெப்ரவரி 30

## சுவீடனின் நாட்காட்டி

சுவீடன் பேரரசு (அந்நாளில் பின்லாந்து உள்ளடக்கியிருந்தது) 1700 ஆம் ஆண்டில் ஜூலியன் நாட்காட்டியிலிருந்து கிரெகொரியின் நாட்காட்டிக்கு மாற அதனைக் கடைபிடிக்க அடுத்த 40 ஆண்டுகளுக்கு நெட்டாண்டு நாளை விடுவிக்க திட்டமிட்டிருந்தனர். அதன்படி 1700 பெப்ரவரியில் விடுவித்திருந்தாலும் பெரும் வடக்குப் போரின் கவனத் திருப்பலால் 1704 மற்றும் 1708 ஆண்டுகளில் அவ்வாறு செய்ய மறந்து நெட்டாண்டு நாட்களாகவே வைத்திருந்தனர். குழப்பங்களையும் மேலும் எழும் தவறுகளைத் தவிர்க்கவும், அந்த ஆண்டு பெப்ரவரி மாதத்தில் ஒரு நாள் கூட்டப்பட்டு பெப்ரவரி 30 உருவானது. ஜூலியன் நாட்காட்டியில் அது பெப்ரவரி 29 இற்கும் கிரெகொரியின் நாட்காட்டியில் அது மார்ச் 11 இற்கும் இணையானதாகும். பின்னர் 1753-இல் பெப்ரவரியின் கடைசி பதினோரு நாட்களை விடுவித்து இறுதியாக சுவீடன் கிரெகொரியின் நாட்காட்டிக்கு மாறியது.
# பெப்ரவரி 30

## சோவியத் நாட்காட்டி

மிகுதியான செய்திகள் சோவியத் கூட்டாட்சியில் 1929 - 1940 கால கட்டத்தில் 30 நாட்கள் கொண்ட மாதங்கள் வழமையிலிருந்ததாகக் கூறினாலும், மற்ற செய்திகளிலிருந்தும் கிடைத்த அந்த கால நாட்காட்டி தாள்களையும் கொண்டும் பார்க்கையில் அங்கு கிரெகோரியின் நாட்காட்டியே வழக்கில் இருந்ததாகத் தெரிகிறது. அதனால் சோவியத் நாட்காட்டியில் பெப்ரவரி 30 இருந்ததில்லை.
.  
- 1950 &ndash; மு. க. அழகிரி, தமிழக அரசியல்வாதி
# பெப்ரவரி 30

## ஆரம்ப ஜூலியன் நாட்காட்டி

கிமு 45 மற்றும் கிமு 8 இடைப்பட்ட காலகட்டங்களில் 13ம் நூற்றாண்டு அறிஞர் சாக்ரோபோஸ்கோவின் கூற்றுப்படி ஜூலியன் நாட்காட்டியில் பெப்ரவரிக்கு நெட்டாண்டுகளில் 30 நாட்கள் இருந்தன; பின்னரே தனது வளர்ப்பு தந்தை ஜூலியஸ் சீசர் நினைவாக பெயர் கொண்ட சூலை மாதம் 31 நாட்களைக் கொண்டிருந்ததைப் போல தன் பெயர் கொண்ட ஆகஸ்ட் மாதமும் 31 நாட்களைக் கொண்டிருத்தல் வேண்டும் என அகஸ்ட்டஸ் சீசர் பெப்ரவரியின் நீளத்தைக் குறைத்தான் என்பது 13ஆம் நூற்றாண்டு அறிஞர் சாக்ரோபோஸ்கோவின் கூற்று. இருப்பினும் வரலாற்று ஆதாரங்கள் இக்கூற்றை, அலெக்சாண்டரின் நாட்காட்டியுடன் ஒரு நாளுக்கு இரு தேதிகள் செய்தி உள்ளிட, மறுக்கின்றன. ஜூலியன் நாட்காட்டியில் இது தொடர்புள்ள செய்தியையும் பார்க்கவும்.
# பெப்ரவரி 30

## செயற்கை நாட்காட்டிகள்

சில செயற்கையான நாட்காட்டிகள் கூட பெப்ரவரிக்கு 30 நாட்கள் கொண்டிருக்கும். எடுத்துக்காட்டாக, வானிலை பற்றிய முன்மாதிரியில் புள்ளிவிவரங்களை எளிதாக்க 30 நாட்கள் கொண்ட 12 மாதங்கள் எடுத்துக்கொள்ளப்படலாம். இது ஒரு எடுத்துக்காட்டு:
பொது சுழற்சி முன்மாதிரி
# பஞ்சமம்

இந்திய இசைப்பிரிவுகளில் ஒன்றான கருநாடக இசையில் உள்ள ஏழு சுவரங்களான 'ச-ரி-க-ம-ப-த-நி'யில் ஐந்தாவது **பஞ்சமம்**. ஐந்தாம் சுரம் பஞ்சமம் எனப்பட்டது. (வடமொழியில் பஞ்ச - ஐந்து) *பண்சமம்* பஞ்சமம் ஆனதென்றும் கொள்ளலாம்.
ஏழு சுவரங்களின் பெயர்கள்:
- ச - சட்ஜம்
- ரி - ரிசபம் (சுத்த ரிசபம்,சதுஸ்ருதி ரிசபம்,சட்ஸ்ருதி ரிசபம்)
- க - காந்தாரம் (சுத்த காந்தாரம்,சாதாரண காந்தாரம்,அந்தர காந்தாரம்)
- ம - மத்தியமம் (சுத்த மத்தியமம்,பிரதி மத்தியமம் )
- ப - பஞ்சமம்
- த - தைவதம் (சுத்த தைவதம்,சதுஸ்ருதி தைவதம்,சட்ஸ்ருதி தைவதம்)
- நி - நிசாதம் (சுத்த நிசாதம்,கைசிக நிசாதம்,ககாலி நிசாதம்)  
ஒவ்வொரு சுவரமும் மூன்று நிலைகளைக் கொண்டிருக்கும்.ஆனால் சட்ஜமும் பஞ்சமமும் மட்டுமே ஒரேநிலையைக் கொண்டிருக்கும். நடு சுவரமான மத்தியமம் இரு நிலைகளைக் கொண்டிருக்கும்.  
- சட்ஜம் என்பதற்கு 'இன்னும் ஆறு சுரங்கள் பிறக்க ஏதுவாக அமைந்தது' என்ற பொருளையும்,
- ரிஷபம் என்பதற்கு காளைமாட்டின் ஒலி என்றும்,
- காந்தரம் என்பதற்கு இன்ப சுகம் தரும் காந்தர்வ ஒலி என்றும்,
- மத்திமம் என்பதற்கு நடுவில் உள்ளது என்றும்,
- பஞ்சமம் என்பதற்கு ஐந்தாவது என்றும்,
- தைவதம் என்பதற்கு தெய்வத் தொடர்புடையது என்றும்,
- நிஷாதம் என்பதற்கு 'ஆறு சுரங்களும் படிப்படியாய் உயர்ந்து தன்னிடம் சேரப் பெற்றது' என்றும் கூறிவருவதற்கு மறுப்பும் உண்டு.  
=
# சமுத்திரக்கனி

**சமுத்திரக்கனி** (*Samuthirakani*) இந்தியாவின் தமிழ்நாட்டைச் சேர்ந்த ஓர் இயக்குநர் மற்றும் நடிகராவார். 1973 ஆம் ஆண்டு ஏப்ரல் மாதம் 26 ஆம் தேதியன்று இவர் பிறந்தார். பல தெலுங்கு மற்றும் மலையாள படங்களில் தோன்றியதுடன் தமிழ் படங்களில் முக்கியமாக பணியாற்றுகிறார். பார்த்தாலே பரவசம் படத்தில் இயக்குநர் கே.பாலசந்தரிடம் உதவியாளராகப் பணியாற்றினார். விசாரணை திரைப்படத்திற்காக 2016 இல் சிறந்த துணை நடிகருக்கான தேசிய திரைப்பட விருதை வென்றார்.
# சமுத்திரக்கனி

## திரைப்பட வரலாறு

### இயக்குநராக

| ஆண்டு | திரைப்படம் | மொழி | குறிப்புகள் |
| --- | --- | --- | --- |
| 2003 | *உன்னை சரணடைந்தேன்* | தமிழ் | சிறந்த கதை வசனத்திற்கான தமிழ்நாடு மாநிலத் திரைப்பட விருது. |
| 2004 | *நெறஞ்ச மனசு* | தமிழ் |  |
| 2004 | *நாலு* | தெலுங்கு |  |
| 2009 | *நாடோடிகள்* | தமிழ் | விருப்பமான இயக்குநர் விஜய் விருது.
நியமிக்கப்படுதல், சிறந்த இயக்குனருக்கான பிலிம்பேர் விருது - தமிழ்
நியமிக்கப்படுதல், சிறந்த இயக்குநருக்கான விஜய் விருது.
நியமிக்கப்படுதல், சிறந்த கதை, திரைக்கதை எழுத்தாளர்க்கான விஜய் விருது. |
| 2010 | *சம்போ சிவ சம்போ* | தெலுங்கு |  |
| 2011 | *போராளி* | தமிழ் | சிறந்த உரையாடல் எழுத்தாளர் விஜய் விருது. |
| 2012 | *யாரெ கோகடலி* | கன்னடம் |  |
| 2014 | *ஜன்டா பய் கபிராஜு* | தெலுங்கு | நிமிர்ந்து நில்லுடன் ஒரே சமயத்தில் வந்த அதன் தெலுங்கு பதிப்பு, இதில் ஜெயம் ரவிக்கு பதில் நானி நடித்துள்ளார் |
| 2014 | *நிமிர்ந்து நில்* | தமிழ் |  |
| 2016 | *அப்பா* | தமிழ் | } |
# சமுத்திரக்கனி

## திரைப்பட வரலாறு

### நடிகராக

| ஆண்டு | திரைப்படம் | பாத்திரம் | மொழி | குறிப்புகள் |
| --- | --- | --- | --- | --- |
| 2001 | *பார்த்தாலே பரவசம்* | தமிழ் | சிறப்புத் தோற்றம் |  |
| 2006 | *பொய்* | தமிழ் | சிறப்புத் தோற்றம் |  |
| 2007 | *பருத்திவீரன்* | தமிழ் | சிறப்புத் தோற்றம் |  |
| 2008 | *சுப்ரமணியபுரம்* | கனகு | தமிழ் | நியமிக்கப்படுதல், சிறந்த துணை நடிகருக்கான பிலிம்பேர் விருது. – தமிழ் |
| 2010 | *சிக்கார்* | அப்துல்லா | மலையாளம் |  |
| 2010 | *ஈசன்* | சங்கையா | தமிழ் |  |
| 2012 | *திருவாம்பாடி தாம்பன்* | மலையாளம் |  |  |
| 2012 | *சாட்டை* | தயாளன் | தமிழ் |  |
| 2012 | *நீர்ப்பறவை* | உடுமன் கனி | தமிழ் |  |
| 2012 | *தி ஹிட் லிஸ்ட்* | மலையாளம் |  |  |
| 2013 | *தி ரிப்போர்டர்* | பார்த்தசாரதி | மலையாளம் |  |
| 2013 | *பதிராமனல்* | மலையாளம் | தயாரிப்பில் |  |
| 2013 | *டீ கம்பேனி* | மலையாளம் | தயாரிப்பில் |  |
| 2014 | *வேலையில்லா பட்டதாரி* | தமிழ் | தந்தையாக நடித்துள்ளார் |  |
| 2015 | *விசாரணை தேசிய விருது* | தமிழ் |  |  |
| 2016 | *ரஜினி முருகன்* | ஏழரை மூக்கன் | தமிழ் |  |
| 2016 | *அம்மா கணக்கு* | தமிழ் |  |  |
| 2016 | *அப்பா* | தமிழ் | } |  |
# சமுத்திரக்கனி

## திரைப்பட வரலாறு

### தொலைக்காட்சி

| ஆண்டு | நிகழ்ச்சி | மொழி | குறிப்புகள் |  |
| --- | --- | --- | --- | --- |
| 2003 | *அன்னை* | தமிழ் | தொ.கா தொடர் |  |
| 2003 | *தற்காப்புக் கலை தீராத* | தமிழ் | தொ கா தொடர் |  |
| *ரமணி (எதிர்) ரமணி பகுதி II* | தமிழ் | தொ கா தொடர் |  |  |
| 2005 | *தங்கவேட்டை* | தமிழ் | விளையாட்டுக் காட்சி |  |
| 2007 | *அரசி* | தமிழ் | தொ கா தொடர் | } |
# சமுத்திரக்கனி

## திரைப்பட வரலாறு

### பின்னணி குரல் கொடுத்தவைகள்

| ஆண்டு | திரைப்படம் | நடிகர் |  |
| --- | --- | --- | --- |
| 2011 | *ஆடுகளம்* | கிஷோர் |  |
| 2012 | *தோனி* | முரளி ஷர்மா | } |
# வார்ப்புரு:Tamizh Democratic National Alliance/meta/color

<noinclude>  
THIS TEMPLATE IS BLANK AS THE CURRENT COLOR OF THE PARTY IS UNKNOWN. PLEASE REPLACE WITH THE CORRECT COLOR.
# வார்ப்புரு:Tamizh Democratic National Alliance/meta/color

## Examples

****White on this color****  
| **Black on this color** | } |
| --- | --- |  
</noinclude>
# வார்ப்புரு:Sri Lanka Eastern Provincial Council election result, 2009

**மே 10 2008 ஆம் நாள் நடைப்பெற்ற கிழக்கு மாகாணசபை தேர்தல் முடிவுகள்**
|-
! align= | கட்சி
! align= | மட்டக்களப்பு
! align= | அம்பாறை
! align= | திருகோணமலை
! align= | இருக்கை
! align= | வாக்குகள்
|-
! align= வாக்குகள்
! align= இருக்கைகள்
! align= வாக்குகள்
! align= இருக்கைகள்
! align= வாக்குகள்
! align= இருக்கைகள்
! align= வாக்குகள்
! align= %
|-
| bgcolor=|&nbsp;
| | ஐக்கிய மக்கள் சுதந்திர முன்னணி
| 105,341
| 6
| 144,247
| 8
| 59,298
| 4
| **20**
| align= | 308,886&nbsp;
| 52.21%
|-
| bgcolor=|&nbsp;
| | ஐக்கிய தேசியக் கட்சி
| 58,602
| 4
| 121,272
| 6
| 70,858
| 5
| **15**
| align= | 250,732&nbsp;
| 42.38%
|-
| bgcolor=|&nbsp;
| | மக்கள் விடுதலை முன்னணி
| 379
| 0
| 4,745
| 0
| 4,266
| 1
| **1**
| align= | 9,390&nbsp;
| 1.59%
|-
| bgcolor=|&nbsp;
| | சனநாயக தமிழ் தேசியக் கூட்டமைப்பு
| 7,714
| 1
| -
| -
| -
| -
| **1**
| align= | 7,714&nbsp;
| 1.30%
|-
! colspan=2 align= | மொத்தம்
| **202,443**
| **11**
| **272,392**
| **14**
| **150,624**
| **10**
| **37**
| align= | **646,456**&nbsp;
| **100**%  
|-
! style=text-align: colspan=11|வாக்களர் வருகை:&nbsp;&nbsp; 65.78 %  
|-
| | மூலம்: Sri Lanka Department of Elections
குறிப்பு:
:1. 2 உபரி இருக்கைகள் உட்பட
|}
# வார்ப்புரு:Sri Lanka North Central Provincial Council election result, 2008

**ஆகஸ்டு 23 2008 ஆம் நடைப்பெற்ற வடமத்திய மாகாணசபைத் தேர்தல் முடிவுகள்**
|-
! align= | கட்சி
! align= | அனுராதபுரம்
! align= | பொலநறுவை
! align= | இருக்கைகள்
! align= | வாக்குகள்
|-
! align= வாக்குகள்
! align= இருக்கைகள்
! align= வாக்குகள்
! align= இருக்கைகள்
! align= 2004
! align= 2009
! align= +/−
! align= வாக்குகள்
! align= %
|-
| bgcolor=|&nbsp;
| | ஐக்கிய மக்கள் சுதந்திர முன்னணி
| 199,547
| 12
| 107,910
| 6
| 22
| **20**
| −2
| align= | 307,457&nbsp;
| 56.37%
|-
| bgcolor=|&nbsp;
| | ஐக்கிய தேசியக் கட்சி
| 142,019
| 8
| 63,265
| 4
| 10
| **12**
| +2
| align= | 205,284&nbsp;
| 37.64%
|-
| bgcolor=|&nbsp;
| | மக்கள் விடுத்லை முன்னணி
| 19,357
| 1
| 7,381
| 0
| 0
| **1**
| +1
| align= | 26,738&nbsp;
| 4.90%
|-
! colspan=2 align= | மொத்தம்
| **382,677**
| **21**
| **190,845**
| **10**
| **33**
| **33**
| **0**
| align= | **573,522**&nbsp;
| **100**%  
|-
! style=text-align: colspan=11|வாக்காளர் வருகை:&nbsp;&nbsp; 67.75 %  
|-
| | Source: Sri Lanka Department of Elections
Notes:
:1. Includes 2 bonus seats
:2. Contested in 2004 as part of the UPFA
|}<noinclude>  
</noinclude>
# வார்ப்புரு:Sri Lanka Sabaragamuwa Provincial Council election result, 2008

** 2008 ஆகஸ்டு 23 ஆம் நாள் நடைப்பெற்ற சபரகமுவா மாகாணசபை தேர்தல் முடிவுகள்**
|-
! align= | கட்சி
! align= | இரத்தினபுரி
! align= | கேகாலை
! align= | இருக்கைகள்
! align= | வாக்குகள்
|-
! align= வாக்குகள்
! align= இருக்கைகள்
! align= வாக்குகள்
! align= இருக்கைகள்
! align= 2004
! align= 2009
! align= +/−
! align= வாக்குகள்
! align= %
|-
| bgcolor=|&nbsp;
| | ஐக்கிய மக்கள் சுதந்திர முன்னணி
| 260,218
| 13
| 212,571
| 7
| 28
| **25**
| −3
| align= | 472,789&nbsp;
| 55.34%
|-
| bgcolor=|&nbsp;
| | ஐக்கிய தேசியக் கட்சி
| 191,996
| 10
| 154,325
| 7
| 15
| **17**
| +2
| align= | 346,321&nbsp;
| 40.53%
|-
| bgcolor=|&nbsp;
| | மக்கள் விடுத்லை முன்னணி
| 9,703
| 1
| 9,365
| 1
| 0
| **2**
| +2
| align= | 19,068&nbsp;
| 2.23%
|-
! colspan=2 align= | மொத்தம்
| **497,013**
| **24**
| **404,660**
| **18**
| **44**
| **44**
| **0**
| align= | **901,673**&nbsp;
| **100**%  
|-
! style=text-align: colspan=11|வாக்காளர் வருகை:&nbsp;&nbsp; 68.37 %  
|-
| | மூலம்: இலங்கை தேர்தல் திணைக்களம்
குறிப்பு:
:1. இரண்டு உபரி இருக்கைகள் உட்பட்டதாக
:2. 2004 ஆம் ஆண்டு ஐமசுமு கட்சியின் கீழ் போட்டிட்யிட்டது
|}<noinclude>  
</noinclude>
# வார்ப்புரு:Sri Lanka Western Provincial Council election result, 2009

**2009 ஏப்ரல் 24 ஆம் நாள் நடைப்பெற்ற மேற்கு மாகாணசபை தேர்தல் முடிவுகள்**
|-
! align= | கட்சி
! align= | கொழும்பு
! align= | கம்பகா
! align= | களுத்துறை
! align= | இருக்கைகள்
! align= | வாக்குகள்
|-
! align= வாக்குகள்
! align= இருக்கைகள்
! align= வாக்குகள்
! align= இருக்கைகள்
! align= வாக்குகள்
! align= இருக்கைகள்
! align= 2004
! align= 2009
! align= +/−
! align= வாக்குகள்
! align= %
|-
| bgcolor=|&nbsp;
| | ஐக்கிய மக்கள் சுதந்திர முன்னணி
| 530,370
| 25
| 624,530
| 27
| 351,215
| 14
| 59
| **68**
| +9
| align= | 1,506,115&nbsp;
| 64.73%
|-
| bgcolor=|&nbsp;
| | ஐக்கிய தேசியக் கட்சி
| 327,571
| 15
| 236,256
| 10
| 124,426
| 5
| 39
| **30**
| −9
| align= | 688,253&nbsp;
| 29.58%
|-
| bgcolor=|&nbsp;
| | மக்கள் விடுதலை முன்னணி
| 21,787
| 1
| 21,491
| 1
| 13,106
| 1
| 0
| **3**
| +3
| align= | 56,384&nbsp;
| 2.43%
|-
| bgcolor=|&nbsp;
| | இலங்கை முஸ்லிம் காங்கிரஸ்
| 18,978
| 1
| 18,014
| 1
| 12,396
| 0
| 4
| **2**
| −2
| align= | 49,388&nbsp;
| 2.12%
|-
| bgcolor=|&nbsp;
| | சனநாயக ஒன்றுமைக் கூட்டணி
| 8,584
| 1
| 1,424
| 0
| 1,962
| 0
| 1
| **1**
| 0
| align= | 11,970&nbsp;
| 0.51%
|-
! colspan=2 align= | மொத்தம்
| **957,035**
| **43**
| **932,360**
| **39**
| **526,484**
| **20**
| **104**
| **104**
| **0**
| align= | **2,415,879**&nbsp;
| **100**%  
|-
! style=text-align: colspan=13|வாக்காளர் வருகை:&nbsp;&nbsp; 63.24 %  
|-
| | மூலம்: இலங்கை தேர்தல் திணைக்களம்
குறிப்பு:
:1. இரண்டு உபரி இருக்கைகள் உட்பட்டதாக
:2. 2004 ஆம் ஆண்டு ஐமசுமு கட்சியின் கீழ் போட்டிட்யிட்டது
|}<noinclude>  
</noinclude>
# வார்ப்புரு:Sri Lanka Central Provincial Council election result, 2009

**2009 பெப்ரவரி 14 ஆம் நாள் நடைப்பெற்ற மத்திய மாகாணசபை தேர்தல் முடிவுகள்**
|-
! align= | கட்சி
! align= | கண்டி
! align= | மாத்தளை
! align= | நுவரெலியா
! align= | இருக்கைகள்
! align= | வாக்குகள்
|-
! align= வாக்குகள்
! align= இருக்கைகள்
! align= வாக்குகள்
! align= இருக்கைகள்
! align= வாக்குகள்
! align= இருக்கைகள்
! align= 2004
! align= 2009
! align= +/−
! align= வாக்குகள்
! align= %
|-
| bgcolor=|&nbsp;
| | ஐக்கிய மக்கள் சுதந்திர முன்னணி
| 363,490
| 18
| 140,295
| 7
| 146,418
| 9
| 30
| **36**
| +6
| align= | 650,203&nbsp;
| 59.53%
|-
| bgcolor=|&nbsp;
| | ஐக்கிய தேசியக் கட்சி
| 237,827
| 12
| 56,009
| 3
| 128,289
| 7
| 26
| **22**
| −4
| align= | 422,125&nbsp;
| 38.65%
|-
! colspan=2 align= | மொத்தம்
| **643,617**
| **30**
| **218,406**
| **10**
| **309,666**
| **16**
| **58**
| **58**
| **0**
| align= | **1,167,336**&nbsp;
| **100**%  
|-
! style=text-align: colspan=13|வாக்காளர் வருகை:&nbsp;&nbsp; 66.84 %  
|-
| | மூலம்: இலங்கை தேர்தல் திணைக்களம்
குறிப்பு:
:1. இரண்டு உபரி இருக்கைகள் உட்பட்டதாக
|}<noinclude>  
</noinclude>